cyanic-selkie/wikianc huggingface dataset:
Musta Veljeskunta
Thanoksen ensimmäinen versio
Black Dwarf ja Supergiant saavat surmansa taistelussa Kostajia vastaan. Ebony Maw pettää Thanoksen ja vapauttaa Thanen. Thane saa Thanoksen, Corvus Glaiven ja Proxima Midnightin ansaan, jättäen nämä vangiksi aineeseen, joka pitää heidät "elävän kuoleman" tilaan.
Corvus Glaiven versio
Multiversumin jälleenrakentamisen jälkeen, Thanoksen ollessa kadoksissa, Corvus Glaive muodosti toisen version Mustasta Veljeskunnasta ja keräsi siihen maailmankaikkeuden pahimmat rikolliset luodakseen oman imperiuminsa. Käyttäen tukikohtanaan Thanoksen aiemmin hallitsemaa kuuta nimeltä Musta Kvadrantti, Corvus Glaive ja Musta Veljeskunta alkoivat vallata useita planeettoja. Kun Thanos palasi, hän särki terän Corvus Glaiven miekasta. Sen sijaan, että kuolisi Thanoksen kädestä, Corvus Glaive tappoi itsensä murtuneella terällä. Sen jälkeen Thanos otti Mustan Kvadrantin taas hallintaansa.
Thanoksen toinen versio
Thanoksen ollessa vangittuna Triskelioniin hän tapasi salaperäisen hupullisen hahmon, joka halusi auttaa häntä saamaan Maa-1610:n vrsion Mjolnirista. Thanos hyväksyi sopimuksen ja varmistaakseen onnistumisen, hän muodosti Proxima Midnightin sekä Maa-1365:stä tulevan Black Swanin kanssa uuden Mustan Veljeskunnan. Hän lähetti nämä Keräilijän alukselle varastamaan Maa-1610:n Mjolnirin. Kolmikko taisteli Thoria ja Beta-Billiä vastaan eivätkä saaneet vasaraa käsiinsä. Palattuaan Thanoksen luokse, hupullinen hahmo paljastui Asgardin kuolemanjumala Helaksi, joka tappoi sekä Black Swanin että Proxima Midnightin voimiensa näyttämiseksi. Hän tarvitsi Thanoksen apua vallatakseen Helin takisin itselleen ja lupasi vastineeksi antaa Thanokselle kauan etsimänsä kuoleman.
Huvilammi
Huvilammi on Kanta-Hämeessä Hausjärvellä Oitin taajaman lähellä sijaitseva tekojärvi.
Maantietoa
Lampi on syntynyt 1900-luvun alussa, kun tiilitehtaan omistaja Oskar Forström rakensi ojaan padon ja rakensi sen ympärille puiston. Lammen pinta-ala on 1,4 hehtaaria ja se on 300 metriä pitkä ja 50 metriä leveä. Sen rantaviivan pituus on 700 metriä ja sen kaakkoisranta on asutusalueen sisällä. Lammen vedenpinnan korkeus on 88,8 metriä mpy.
Vesistösuhteet
Lampi kuuluu Kokemäenjoen vesistössä Vanajan reitin valuma-alueella Puujoen alueeseen. Se jaetaan vielä Varunteen alueeseen, johon lampi kuuluu. Puujoki yhtyy Kernaalanjärven Vesijakoon, mistä Hiidenjoki alkaa ja joka laskee Vanajaveteen. Puujoki saa alkunsa Ansionjärvestä, josta Puujoki virtaa ensin etelään Oittiin ja kääntyy siellä Salpausselän takia luoteeseen Koiranvuolteelle. Nahkurinoja yhtyy Puujokeen avoimella peltoaukealla Töytynmäen yläpuolella. Ojan valuma-alueella sijaitsee kaksi hiekkakuopan lampea kantatien 54 vieressä, Huvilampi Töytynmäessä ja Liesilammi kilometrin verran yläjuoksulle.päin
Historiaa
Vuoden 1855−1856 Kalmbergin kartastossa Oitti oli nimeltään ”Ois by”. Sen ohi juoksi Umpistenmaan suunnalta oja Puujokeen, jonka nimi oli tuolloin ”Oitenjoki”. Ojan ympäristö oli raivattu niityksi, mutta Huvilampi ja Lieslampi puuttuvat molemmat kartatlta.
Jo vuoden 1964 peruskartan mukaan Huvilammen ympäristö oli tiheään rakennettua aluetta.
Soraya Jiménez
Soraya Jiménez Mendívil (5. elokuuta 1977 México – 28. maaliskuuta 2013 México) oli meksikolainen painonnostaja ja olympiavoittaja.
Jiménez voitti sarjan 58 kg olympiakultaa Sydneyssä 2000, jolloin naisten painonnosto oli ensimmäistä kertaa mukana olympialaisissa. Yhteistuloksessa hän oli 2,5 kilogrammaa pohjoiskorealaista Ri Song-huita vahvempi. Jiménez oli Meksikon ja ylipäänsä Keski-Amerikan ensimmäinen naisolympiavoittaja. Pan-Amerikan kisoista hän saavutti hopeaa vuonna 2003. Jiménezillä oli terveysongelmia vuosien ajan, kunnes hän kuoli kotonaan Méxicossa sydäninfarktiin 35-vuotiaana 28. maaliskuuta 2013.
Suttungr (kuu)
Suttungr on yksi Saturnuksen lukuisista kuista. Se kuuluu viikinkiryhmään, jotka kiertävät Saturnusta retrogradisesti eli planeetan pyörimissuuntaan nähden vastakkaiseen suuntaan. Kuun löytämisestä kunnian saivat Brett J. Gladman, John J. Kavelaars, Jean-Marc Petit, Hans Scholl, Matthew J. Holman, Brian G. Marsden, Phillip D. Nicholson ja Joseph A. Burns. He käyttivät kanadalais-ranskalais-havijilaista tähtikaukoputkea Mauna Keassa, Havaijiilla. He löysivät samalla myös seitsemän muuta Saturnuksen kuuta: Tarvosin, Ijiraqin, Thrymrin, Skathin, Siarnaqin, Erriapon ja Mundilfarin.
Suttungria kutsuttiin aluksi nimellä S/2000 S12. Kuun nimi tulee skandinaavien mytologian Suttung-jättiläisestä.
Harjunlammi (Janakkala)
Harjunlammi on Kanta-Hämeessä Janakkalassa Mallinkaisten kylän lähellä sijaitseva lampi.
Maantietoa
Lammen pinta-ala on 3,5 hehtaaria ja se on 250 metriä pitkä ja 200 metriä leveä. Sen rantaviivan pituus on 700 metriä ja lammen ranta on itäistä rantaa lukuun ottamatta soistunutta metsämaata tai suota. Itäranta viettää jyrkemmin veteen eikä siellä ei ole suota. Siellä sijaitsee kolme vapaa-ajan asuntoa kuten myös lounaassa suosaarekkeessa ja länsirannassa yhteensä kolme. Niille kulkee tie Turengilta.
Vesistösuhteet
Lampi kuuluu Kokemäenjoen vesistössä Vanajan reitin valuma-alueella Puujoen alueeseen. Se jaetaan vielä Heinäjoen valuma-alueeseen, johon lampi kuuluu. Lammen vedenpinnan korkeus on 127,2 metriä mpy. Lampeen ei johda ojia eikä sillä ole laskuojaa. veden ilmeisesti suotuvat maan ja suon pintavetenä alempana sijaitsevaa Haukilammiin.
Seututie 536
Seututie 536 on Pohjois-Savossa kulkeva seututie. Tie kulkee Kuopion Vehmersalmelta Leppävirran Konnuslahteen. Tien kunto on pääosin tyydyttävä. Seututie 536 ylittää Saimaan Vänskänselän Vehmersalmen siltaa pitkin.
Kärmelammi (Janakkala)
Kärmelammi on Kanta-Hämeessä Janakkalassa Mallinkaisten kylän lähellä sijaitseva lampi.
Maantietoa
Lammen pinta-ala on 3,9 hehtaaria ja se on 250 metriä pitkä ja 200 metriä leveä. Sen rantaviivan pituus on 800 metriä ja sen rannat ovat puoliksi peltoa ja metsää. Sen rantaan on rakennettu kolme vapaa-ajan asuntoa.
Vesistösuhteet
Lampi kuuluu Kokemäenjoen vesistössä Vanajan reitin valuma-alueella Puujoen alueeseen. Se jaetaan vielä Heinäjoen valuma-alueeseen, johon lampi kuuluu. Lammen vedenpinnan korkeus on 91,5 metriä mpy. Lampeen on kaivettu laskuoja, joka kartan mukaan päättyy yhdystien 13853 ojaan. Sieltä se varmaan jatkaa Heinäjoen kautta Puujokeen, joka laskee Hiidenjoen kautta Vanajaveteen.
Historiaa
Kaakkoispuolen pellolta laski lähteen laskuoja lampeen.
Pedon varjo
Pedon varjo on Rick Riordanin vuonna 2012 julkaistu nuorten fantasiaromaani. Se on Kanen aikakirjat -sarjan kolmas ja viimeinen osa. Kirja on kahden eri henkilön, Carter ja Sadie Kanen, vuoroin kertoma. Kirja julkaistiin englanniksi 1. toukokuuta 2012. Suomennos julkaistiin 5. tammikuuta vuonna 2013.
Juoni
Kirjassa Sadie ja Carter etsivät Apepin varjoa, jotta he pystyvät tuhoamaan Apepin. Tähän he tarvitsevat apua kauan kuolleena olleen taikuri Setnen apua, koska Setne tietää Thothin kirjan olinpaikan. Ainoastaan Thotin kirjan avulla he voivat löytää ja tuhota Apepin varjon.
Prosauropodit
pienoiskuva|Plateosaurus longiceps luurankoja Saksan [[Tübingen|Tübingenissa.]] Prosauropodit olivat varhaisia sauropodien kasvinsyöjäsukulaisia, jotka kehittyivät triaskaudella pienistä lihansyöjädinosauruksista. Ne kasvoivat kookkaamiksi ja raskaammiksi ja niille kehittyi pitkä kaula ja vahvat takajalat, joten ne ylettyivät korkeisiin oksiin. Niiden käsissä oli sormet ja peukalo. Prosauropodeilla oli valtava kynnellinen peukalo, jolla ne tonkivat kasveja. Prosauropodeilla oli korkea kuono ja pitkät kapeat leuat. Pienet, lehden muotoiset hampaat pystyivät hyvin sitkeisiin varsiin.
Haukilammi (Janakkala, Mallinkainen)
Haukilammi on Kanta-Hämeessä Janakkalassa Mallinkaisten kylän lähellä sijaitseva lampi.
Maantietoa
Lampi sijaitsee kumpulevassa maastossa alavalla soistuneessa metsämaastossa. Sen pinta-ala on 3,2 hehtaaria ja se on 450 metriä pitkä ja 150 metriä leveä. Sen rantaviivan pituus on 950 metriä ja rannat ovat kokonaan soistunutta metsämaata. Itärannalle on rakennettu viisi vapaa-ajan asuntoa, joille tulee tie Turengin suunnalta. Vastarannalla on tietön rakennus.
Vesistösuhteet
Lampi kuuluu Kokemäenjoen vesistössä Vanajan reitin valuma-alueella Puujoen alueeseen. Se jaetaan vielä Heinäjoen valuma-alueeseen, johon lampi kuuluu. Lammen vedenpinnan korkeus on 124 metriä mpy. Viereisen suon ojitus on kytketty lampeen kaivetulla ojalla. Ojia myöten ylimääräiset vedet virtaavat etelään Haukijokena, joka yhtyy pelloilla Lähdeojaan. Se puolestaan yhtyy Heinäjokeen sen alajuoksulla juuri ennen Heinäjoen yhtymistä Puujokeen. Puujoki laskee Hiidenjoen kautta Vanajaveteen.
Kivenpuulammi
Kivenpuulammi on Kanta-Hämeessä Hausjärvellä Puujaan kylän lähellä sijaitseva lampi.
Maantietoa
Lampi jää Valkjärven ja Ansiojärven väliin niin, että kummankin järven välissä ovat kapeat kannakset. Lammen pinta-ala on 10,7 hehtaaria ja se on 700 metriä pitkä ja 300 metriä leveä. Sen rantaviivan pituus on 1,8 kilometriä ja rannat ovat metsämaata, mutta lammen etelärantaa reunustaa pellonpää. Etelässä kohoaa Keijumäki 35 metriä vedenpinnan yläpuolelle. Rannoille on rakennettu 20 vapaa-ajan asuntoa. Lammen kaakkoiskulmassa sijaitsee kaksi maatilaa.
SsangYong Rodius
SsangYong Rodius on SsangYongin valmistama suurikokoinen tila-automalli. Isossa-Britanniassa sen mallinimenä on Turismo.
Euroopassa mallia myydään seitsemänpaikkaisena, ja istuimet on sijoitettu kolmeen riviin. Etelä-Korean markkinoilla mallissa on neljä istuinriviä ja 11 istumapaikkaa.
Kivenpuulammi
Historiaa
Vuoden 1855−1856 Kalmbergin kartastossa lampea ei esiinny erillisenä järvenä. Se saattaa olla siinä kartassa osa ”Walkiajärveä”, jolloin järvellä olisi toimitettu järvenlasku. Ainoa maatila oli Ansion talo lammen eteläpuolella.
Vuonna 1964 julkaistussa peruskartassa on rannoille rakennettu jo kymmenen vapaa-ajan asuntoa ja Valkjärven kannakselle oli merkitty sana leirikeskus Tulikallion paikalle. Seuraavassa vuoden 1979 kartassa kulki lammen ympäri tie. Leiraöueelle oli vuoteen 1988 rakennettu lisää rakennuksia.
Löyttylammi (Janakkala)
Löyttylammi on Kanta-Hämeessä Janakkalassa Mallinkaisten kylän lähellä sijaitseva lampi.
Maantietoa
Lampi on pieni autio lampi Sammaljärvenkallion vieressä. Smen pinta-ala on 2,4 hehtaaria ja se on 200 metriä pitkä ja 150 metriä leveä. Sen rantaviivan pituus on 600 metriä ja se on kauttaaltaan suota.
Vesistösuhteet
Lampi kuuluu Kokemäenjoen vesistössä Vanajan reitin valuma-alueella Puujoen alueeseen. Se jaetaan vielä Heinäjoen valuma-alueeseen, johon lampi kuuluu. Siihen on kaivettu kuusi suo-ojaa, joista yksi toimii laskuojana yhtyen Sammaljärveen viettävään ojaan. Lammen vedenpinnan korkeus on 125,5 metriä mpy, joka on 4,5 metriä ylempänä kuin Sammaljärvi.
Ernest Chapman
Ernest William Chapman (11. huhtikuuta 1926 – 21. maaliskuuta 2013) oli australialainen soutaja ja olympiamitalisti.
Chapman kuului Australian olympiapronssia voittaneeseen kahdeksikkojoukkueeseen Helsingissä 1952. Yhdysvallat ja Neuvostoliitto olivat Australiaa nopeampia, ja neljänneksi soutaneen Ison-Britannian Australia voitti 1,7 sekunnin erolla.
Chapman kuoli 86-vuotiaana 21. maaliskuuta 2013.
Susan and God
Susan and God on vuonna 1940 ensi-iltansa saanut George Cukorin ohjaama draamakomediaelokuva, jonka pääosissa ovat Joan Crawford ja Fredric March. Susan and God kertoo kevytmielisestä ja varakkaasta seurapiirihenkilöstä, joka löytää uskonnon. Mutta uskon löytämisen kautta hän kuitenkin alkaa laiminlyödä perhettään...
Susan and God perustuu Rachel Crothersin näytelmään (1937), jonka pohjalta Anita Loos laati käsikirjoituksen. Hunt Stromberg oli elokuvan tuottaja. Metro-Goldwyn-Mayer toimi elokuvan tuotantoyhtiönä ja jakelijana.
Gangut (1890)
Gangut oli vuonna 1894 valmistunut Venäjän keisarikunnan laivaston rannikkopanssarilaiva. Alus upposi ajettuaan karille Suomenlahdella vuonna 1897.
Susan and God
Tuotanto
Susan and God -näytelmä sai ensi-iltansa 10. huhtikuuta vuonna 1937 New Jerseyn Princetonissa, josta näytelmä siirtyi New Yorkin Broadwaylle Plymouth Theatreen. New Yorkissa näytelmä avattiin 7. lokakuuta 1937; näytelmää esitettiin 288 näytöstä. Tällöin Gertrude Lawrence näytteli Susania.
MGM osti Susan and God -näytelmän oikeudet 75 000 dollarilla alun perin Norma Shearerille. Shearer kieltäytyi roolista, koska ei suostunut näyttelemään 14-vuotiaan tytön äitiä. Greer Garsonia myös harkittiin rooliin ennen kuin roolin sai Joan Crawford.
Gangut (1890)
Valmistus
Aluksen ainoa kaksitoistatuumainen (305 mm) tykki oli asennettu neljän tuuman panssaroinnilla varustettuun barbetteen ja yhdeksäntuumaiset (229 mm) tykit oli suojattu pääkannen patterikannen panssaroinnilla, mutta kuusituumaisia (152 mm) tykkejä ei ollut sijoitettu panssarikannen sisään. 193 jalkaa pitkä ja kahdeksan jalkaa korkea panssarivyö päättyi yhdeksän tuuman laipioihin, ja sen päällä oli kaksituumainen panssarikansi.
Susan and God
Tuotanto
Elokuvan tuotanto oli alkanut 10. helmikuuta 1940. Elokuvaa kuvattiin MGM:n studioilla Kalifornian Culver Cityssä ja paikan päällä Kalifornian Arcadiassa 1,1 miljoonan dollarin budjetilla. MGM lainasi Rita Hayworthia Susan and God -elokuvaan Columbia Picturesilta. Susan and God oli myös Fredric Marchin paluu elokuviin oltuaan puolitoista vuotta teatterissa.
Gangut (1890)
Palvelus
Gangut upposi osuttuaan kartoittamattomaan kariin vuonna 1897.
Susan and God
Julkaisu ja vastaanotto
Susan and God sai ensi-iltansa Yhdysvalloissa 7. kesäkuuta vuonna 1940. Isossa-Britanniassa elokuvaa levitettiin nimellä The Gay Mrs. Trexel. Susan and God sai kiitettävän vastaanoton kriitikoilta, mutta ei menestynyt taloudellisesti. Elokuva tuotti yhteensä 1 096 000 dollaria 1 103 000 dollarin budjetista. Yhdysvalloissa elokuva tienasi vain 817 000 dollaria. Ulkomailla elokuva tuotti 279 000 dollaria. Variety kehui Crawfordin roolisuoritusta kommentoiden "Joan Crawford antaa vahvan roolin Susanina."
Susan and God julkaistiin DVD:lle 6. huhtikuuta vuonna 2010. Elokuva on saatavilla myös VHS:nä.
Thrymr (kuu)
Thrymr on yksi Saturnuksen lukuisista kuista. Se kuuluu viikinkiryhmään, jonka jäsenet kiertävät Saturnusta retrogradisesti eli planeetan pyörimissuuntaan nähden vastakkaiseen suuntaan. Kuun löytämisestä kunnian saivat Brett J. Gladman, John J. Kavelaars, Jean-Marc Petit, Hans Scholl, Matthew J. Holman, Brian G. Marsden, Phillip D. Nicholson ja Joseph A. Burns. He käyttivät kanadalais-ranskalais-havaijilaista tähtikaukoputkea Mauna Keassa, Havaijilla. He löysivät samalla myös seitsemän muuta Saturnuksen kuuta: Tarvosin, Ijiraqin, Suttungrin, Skathin, Siarnaqin, Erriapon ja Mundilfarin.
Thrymria kutsuttiin aluksi nimellä S/2000 S9. Kuun nimi tulee skandinaavisen mytologian jättiläisestä, joka varasti Thorin vasaran ja suostui palauttamaan sen vain, jos jumalat antaisivat hänelle vaimoksi kauniin Freijan. Lopulta Thor kuitenkin tappoi Thrymrin.
Stratonike (mytologia)
Stratonike oli kreikkalaisessa mytologiassa usean hahmon nimi:
Stratonikeia
Stratonikeia voi viitata seuraaviin antiikin aikaisiin paikkoihin:
Vehkalammi (Janakkala)
Vehkalammi on Kanta-Hämeessä Janakkalassa Mallinkaisten kylän lähellä sijaitseva lampi.
Maantietoa
Autio lampi sijaitsee kumpareisessa metsämaastossa soistuneessa painanteessa. Sen pinta-ala on 5,2 hehtaaria ja se on 500 metriä pitkä ja 150 metriä leveä. Sen rantaviivan pituus on 1,1 kilometriä ja rannat ovat puoliksi metsää ja suota. Rantaan johtaa kaksi polkua metsäautoteiltä.
Vesistösuhteet
Lampi kuuluu Kokemäenjoen vesistössä Vanajan reitin valuma-alueella Puujoen alueeseen. Se jaetaan vielä Heinäjoen valuma-alueeseen, johon lampi kuuluu. Lampeen on kaivettu kaksi ojaa ja kolmas oja toimii laskuojana, joka yhtyy Sammaljärveen yhtyvään ojaan. Lammen vedenpinnan korkeus on 125,7 metriä mpy, joka on lähes viisi metriä ylempänä kuin Sammaljärvi.
Isuzu Bellett
Isuzu Bellett 1 500 on henkilöauto. Sitä valmistettiin Japanissa. Merkki/malli oli Suomessa varsin arvostettu, joskin korkeahko hinta -lähes puolitoistakertainen kuplavolkkariin verrattuna- vähensi luonnollisesti myyntimääriä. Automallin tuotantovuodet olivat 1963-1973. Muut japanilaiset autonvalmistajat Suomen automarkkinoilla, vuosina 1965-66 olivat MMM 1966:n mukaan Toyota ja Datsun (Nissan). Tämän lisäksi Suomen markkinoilla oli myös sittemmin kadonnut automerkki PMC.
Moottori on 1,5 -litrainen bensiinikone, jonka teho 71 hevosvoimaa 5 000 r/min kierrosnopeudella.
Myöhemmin kehiteltiin 1,6 ja 1,8 -litraisilla OHC- ja DOHC-koneilla varusteltuja coupé ja GT (Gran Turismo) -versioita, jotka havaittiin autourheilussa varsin käyttökelpoisiksi, ja näin ollen myös paljon käytetyiksi.
Merkin saavuttamaan arvostukseen ja suosioon on luonnollisesti monia syitä. Yksi tärkeimmistä on auton lujuus; Bellett 1500:n kokonaispaino (vm.1965) on 1430kg, mikä on pari sataa kiloa enemmän kuin useimman samankokoisen ajopelin. Paino tarkoittaa paksumpaa peltiä, joten auto ei ollut niin arka läpiruostumiselle, mikä oli tuolloin autojen ykkösvihollinen. Urheilullisuus oli myös valttia; Tekniikan Maailman ilmoituksessa vuonna 1965 kerrotaan, kuinka autossa on "alusta kuin urheiluautossa". 1960-luvun autoilijaa tietenkin kiinnosti myös pakkaskäynnistyvyys: Isuzun saattoi käynnistää myös kammella; veivinreikä löytyi eturekisterikilven takaa. Perusmallin tekniikka oli varsin konservatiivinen, mutta tämäkin nähtiin joskus ansioksi: valurautainen sylinterinkansi ei ollut niin arka ylikuumenemiselle kuin silloin niin modernit alumiiniset.
Vuonna 1965 Isuzu Bellett 1500 maksoi 8200 markkaa. Samaan aikaan VW kupla oli alle 5500 mk:n hintainen, eikä Opel Kadett'kaan maksanut kuin 6600 mk. Toyota Corona 1500 maksoi reiut kuusi tonnia, loistoauto Opel Kapitän 14 750 mk ja Mersusta piti pulittaa lähes 20 000.
Suomessa Isuzu Bellettiä markkinoi Helkama-konsernin tytäryhtiö Suomen Koneliike Oy, joka myi samaan aikaan myös Alfa Romeo- ja Škoda-autoja. Vuoden 1969 lopussa Bellettiä ja muita Isuzun henkilöautomalleja oli rekisterissä noin 5 500 kappaletta. Vuosina 1970–1972 Bellettejä rekisteröitiin vielä vajaat 600 kappaletta. Isuzun tuonti Suomeen päättyi tehtaan aloitettua yhteistyön yhdysvaltalaisen General Motors -konsernin kanssa. Isuzuja näki liikenteessä vielä pitkään maahantuonnin päätyttyäkin, ja vuoden 1979 lopussa niitä oli rekisterissä vielä reilut 3 000 autoa. Vuoden 1999 lopussa Suomen ajoneuvorekisterissä oli 105 Isuzu Bellettiä.
Pistasos
Pistasos oli antiikin aikainen kaupunki ja kaupunkivaltio (polis) Traakiassa, nykyisellä Chalkidikín niemimaalla Kreikassa. Sen tarkkaa sijaintia ei tunneta, ei edes sitä sijaitsiko se antiikin aikana Khalkidikeksi kutsutulla alueella vai muulla alueella Khalkidikesta nimensä saaneella nykyisellä Chalkidikín niemimaalla.
Myöskään Pistasoksen historiasta ei tiedetä käytännössä mitään. Kaupungin arvellaan olleen olemassa poliksena ainakin suuren klassista kautta ja mahdollisesti vielä hellenistisen kauden alussa vuonna 323 eaa. Klassisella kaudella 400-luvulla eaa. Pistasos kuului Ateenan johtamaan Deloksen meriliittoon, ja se esiintyy liiton verotusluetteloissa yhden kerran vuonna 434/433 eaa.
Pistasoksen on ehdotettu olleen sama kaupunki kuin Istasos, josta siitäkin tiedetään vain vähän.
Otlenoi
Otlenoi oli antiikin aikainen kaupunki ja kaupunkivaltio (polis) Propontisen Vähän-Aasian alueella nykyisessä Turkissa. Sen tarkkaa sijaintia ei tunneta.
Myöskään Otlenoin historiasta ei tiedetä juuri mitään. Se oli olemassa ainakin klassisella kaudella. Vaikka kaupunki on luetteloitu polikseksi eli itsenäiseksi kaupunkivaltioksi, sen todellinen asema tunnetaan kuitenkin huonosti. Tulkinta perustuu lähinnä siihen, että Otlenoi kuului 400-luvulla eaa. Ateenan johtamaan Deloksen meriliittoon, ja se esiintyy liiton verotusluetteloissa muutaman kerran vuosien 425/424–415/414 eaa. välillä. Kaupungin kansalaisesta käytettiin etnonyymiä Otlenos.
Petteri Haveri
Petteri Haveri (s. 15. huhtikuuta 1995 Alavus) on suomalainen jääkiekkopuolustaja. Hän on pelannut urallaan aiemmin myös hyökkääjänä.
Seuraura
Haveri on Alavuden Peli-Veikkojen kasvatti. Hän toimi kaudella 2009–2010 seuran C-nuorten varakapteenina. Haveri oli joukkueensa paras pistemies, maalintekijä ja syöttäjä C-nuorten II-divisioonan karsinnoissa tehoilla 9+8=17. C-nuorten III-divisioonan runkosarjassa hän oli APV:n paras syöttäjä ja toiseksi paras pistemies tehoilla 23+40=63, joilla Haveri sijoittui sarjan pistepörssissä viidenneksi. Kaudeksi 2010–2011 hän siirtyi JYPin C-nuoriin, joiden varakapteenina Haveri toimi. Kaudella 2014–2015 Haveri toimi seuran A-nuorten varakapteenina ja kaudella 2015–2016 kapteenina. Hän debytoi samalla kaudella myös miesten peleissä pelattuaan kaksi ottelua Mestis-joukkue JYP-Akatemiassa.
Kaudeksi 2016–2017 Haveri siirtyi pelaamaan A-nuorten Mestistä Vierumäki Unitedin joukkueeseen. Hän nousi samalla kaudella Heinolan Peliittojen Mestis-joukkueeseen, jossa Haveri pelasi suurimman osan kaudestaan tehden 37 runkosarja- ja neljässä playoff-ottelussa tehot 2+4=6. Huhtikuussa 2017 Haveri teki joukkueen kanssa vuoden mittaisen Mestis-sopimuksen.
Alkukaudella 2017–2018 Haveri pelasi Peliittojen lisäksi myös lainalla II-divisioonajoukkue HC Giantsissa. Hän pelasi kauden aikana lainalla myös SM-liigajoukkue Pelicansissa, jossa Haveri teki liigadebyyttinsä 17. marraskuuta 2017 Rauman Lukkoa vastaan. Hänet merkittiin Pelicansin 13. hyökkääjäksi. Haveri sai ottelussa jääaikaa lopulta 1.30 minuuttia. Hän pelasi kauden aikana kolme SM-liigaottelua. Kaudeksi 2019–2020 Haveri nimettiin Peliittojen varakapteeniksi.
Haveri teki kesäkuussa 2020 Peliittojen kanssa vuoden mittaisen jatkosopimuksen. Kaudeksi 2020–2021 hänet nimettiin joukkueen kapteeniksi. Kaudeksi 2021–2022 Haveri siirtyi vuoden mittaisella sopimuksella jatkamaan Mestis-pelejään Kooveen riveihin. Hänet hankittiin joukkueeseen puolustajaksi.
Maajoukkueura
Haveri on pelannut yhden poikien maaottelun.
Muuta
Haveri valmistui ylioppilaaksi Schildtin lukiosta keväällä 2016.
Piippa Heliö-Angervo
Piippa Heliö-Angervo valmistui vuonna 1923 Helsingin musiikkiopistosta ja opiskeli vielä pianopedagogiikkaa ja laulunopetusta Helsingin konservatoriossa. Lausuntaa hän opiskeli Suomessa muun muassa Olga Poppiuksen ja Ilmari Räsäsen johdolla ja Ruotsissa Maria Schildknechtin johdolla.
Heliö-Angervo opetti pianonsoittoa Helsingin konservatoriossa 1926–1945 ja lausuntaa Sibelius-Akatemiassa vuodesta 1932 vuoteen 1968, jolloin hän jäi eläkkeelle. Lisäksi hän esiintyi ja piti lausuntailtoja Suomessa, Ruotsissa ja Virossa. Hän oli mukana perustamassa Suomen Lausujain Liittoa ja oli sen hallituksen jäsen 1939–1948.
Vuonna 1962 Piippa Heliö-Angervo palkittiin Pro Finlandia -mitalilla.
Piippa Heliö-Angervon puoliso oli professori Kyösti Angervo. Heidän tyttäriään ovat oopperalaulaja Heljä Angervo ja viulutaiteilija Hannele Segerstam.
Suuralue
Suuralue tarkoittaa seuraavia käsitteitä:
Sammaljärvi (Janakkala)
Sammaljärvi on Kanta-Hämeessä Janakkalassa  Mallinkaisten kylän lähellä sijaitseva järvi.
Maantietoa
Järvi sijaitsee mäkisen metsäalueen keskellä jyrkän kallioharjanteen juurella. Sen pinta-ala on 30 hehtaaria ja se on 1,8 kilometriä pitkä ja 200 metriä leveä. Sen rantaviivan pituus on 3,9 kilometriä ja sen rannat ovat puoliksi metsää ja suota. Etelärannalla on muutama erittäin jyrkkä ranta, mutta muualla on mahdollista asustaa. Järvellä onkin yhdeksän vapaa-ajan asuntoa, joille juhtaa tiet Turengin suunnalta.
Vesistösuhteet
Järvi kuuluu Kokemäenjoen vesistössä Vanajan reitin valuma-alueella Puujoen alueeseen. Se jaetaan vielä Heinäjoen valuma-alueeseen, johon järvi kuuluu. Järven vedenpinnan korkeus on 120,9 metriä mpy. Siihen laskevat eri suunnilta soiden kuivatusojat. Pohjoisrantaan laskee Rajalamminsuon Kiialan Rajalammi. Järven itäpään pohjoisrantaan laskee viereisen suon kuivatusojat sekä ylempää tuleva Keski-Venon ja Taka-Venon yhteinen laskuoja ja etelärantaan Vehkalammin, Pahalammin ja Löyttylammin. Järven laskuoja yhtyy Mallinkaisten peltoaukealla Heinäjokeen, joka yhtyy lopuksi Puujokeen.
Historiaa
Vuoden 1964 peruskartassa oli järven itäpäässä vielä maatila samalla kun järvi oli muuten autio. Muilta järviltä paitsi Rajalammilta laski järveen luontainen tai koneellisesti kaivettu oja. Vuoden 1979 kartassa suuri osa maatilan pelloista oli metsitetty ja järven rannassa oli kaksi mökkiä.
Nessun dorma
Nessun dorma on aaria Giacomo Puccinin oopperasta Turandot ja yksi tunnetuimmista tenoriaarioista oopperassa. Sen laulaa Calaf, il principe ignoto (tuntematon prinssi), joka rakastuu ensisilmäyksellä kauniiseen mutta kylmään prinsessaan Turandotiin. Kuka tahansa mies, joka haluaa naida Turandotin, joutuu vastaamaan ensiksi kolmeen hänen arvoitukseensa; jos mies vastaa väärin, hänet mestataan. Aariassa Calaf tuo ilmi voitokkaan vakuutuksensa siitä, että hän tulee saamaan prinsessan itselleen.
Bestla
Bestla on yksi Saturnuksen lukuisista kuista. Se kuuluu viikinkiryhmään, jotka kiertävät Saturnusta retrogradisesti eli planeetan pyörimissuuntaan nähden vastakkaiseen suuntaan. Sen löysivät Scott S. Sheppard, David C. Jewitt ja Jan T. Kleyna Subaru-teleskoopilla Mauna Keassa, Havaijiilla 12. joulukuuta 2004.
Bestlaa kutsuttiin alun perin nimellä S/2004 S18. Kuun nimi tulee skandinaavien mytologiasta, jossa Bestla on jättiläinen ja Odinin äiti.
Kannusfrankoliini
pienoiskuva|Pternistis bicalcaratus ayesha Kannusfrankoliini (Pternistis bicalcaratus) on kanalintu.
Tuntomerkit
Kannusfrankoliinin kutsuääni on kaksitavuinen ”i-tek”. Sen lauluääni on matala ”kroarr kroarr”, jota se laulaa yleensä hämärässä joltain korkealta paikalta.
Levinneisyys
Kannusfrankoliineja elää Länsi-Afrikassa Saharan eteläpuolella sekä pohjoisempana Marokossa. Lajin kokonaispopulaatiota ei ole arvioitu, mutta lajin on raportoitu olevan paikallisesti yleinen. Laji on luokiteltu elinvoimaiseksi, mutta sen kannankehitys on laskeva. Marokon kantaa pidetään isolaattina.
Elinympäristö
Mustafrankoliini pesii avoimissa metsissä, hakamailla, palmuviljelmillä, jokivarsien pensaikoissa ja rehevissä vadeissa. Laji on arka ja sitä on vaikea havaita maassa. Linnulla on tapana yöpyä puissa.
Valkjärvi (Hausjärvi)
Valkjärvi on Kanta-Hämeessä Hausjärvellä Puujaan kylän lähellä sijaitseva järvi.
Maantietoa
Järven pinta-ala on 103 hehtaaria ja se on 2,0 kilometriä pitkä ja 1,3 kilometriä leveä. Järven suuri selkä on kilometrin pitkä ja leveä, mutta sen keskellä sijaitsee suuri Isosaari. Järven luoteispäässä länteen työntyy kilometrin pituinen haarautuva lahti, jonka lahdensuu on 50 metriä leveä. Sen pohjoinen lahdenpohjukka on nimeltään Valkjärvenlahti ja eteläinen haara Kylmälahti. Järven lounaispäässä sijaitsee Pihonlahti, jonka lahdensuu on yli 100 metriä leveä. Sen rantaviivan pituus on 10,3 kilometriä. Saaria on kolme. Isosaari on 450 metriä pitkä ja 200 metriä leveä. Luoteisen lahden suulla sijaitsee kaksi pikkusaarta, joista suurempi on nimeltään Pikkusaari. Järven rantaviivan pituus on 10,6 kilometriä, josta saarille kuuluu toista kilometriä. Järveen laskee kolmelta rannalta jyrkkiä rantoja. Lahtien väliin jäävä Metsolanmäki kohoaa 40 metrin korkeuteen, ja Keijuniemi ja Tervamäki ovat matalampia ja pienempiä. Järvellä on rannoilla ja saaressa viisi maatilaa ja lähes 60 vapaa-ajan asuntoa. Järven ympäri kiertävät tiet. Järven itärannassa sijaitsee kunnan omistama Valkjärven leirialue.
Vesistösuhteet
Järvi kuuluu Kokemäenjoen vesistössä Vanajan reitin valuma-alueella Puujoen alueeseen. Se jaetaan vielä Ansionjärven alueeseen, johon järvi kuuluu. Järven vedenpinnan korkeus on 85,7 metriä mpy. Järveen laskee neljä lyhyttä metsäojaa. Pohjoisrantaan laskee Sampalammen ja Syymälammen yhteinen laskuoja. Valkjärven laskuoja lähtee järven itärannasta leirikeskuksen kohdalta ja se laskee 1,5 metriä alempana olevaan Kivenpuulammiin ja sieltä vielä Ansionjärveen. Ansionjärvestä laskee Puujoki Kernaalanjärveen ja siitä Hiidenjoen kautta Vanajaveteen.
Luonnonarvoja
Järven kasvustoa tutkittiin viimeksi kesällä 2012. Silloin havaittiin 41 erilaista putkilokasvilajia. Kasvilajit edustivat oligotrofisia tai mesotrofisia lajeja. Poikkeus oli kapeaosmankäämi, joka edustaa eutrofisia lajeja. Järvi on lievästi rehevöitynyt, mutta järvessä ei ole havaittu 1970-luvun jälkeen rehevöitymiskehitystä. Kanadanvesirutto ja tummalahnaruoho ovat taantuneet verrattuna edelliseen vuoden 1989 kasvilajitutkimuksen.
Valkjärven ja Kivenpuulammin suojeluyhdistys järjesti vuosina 2013 ja 2014 Valkjärvenlahden ja Särjenmättään rantoja.
Historiaa
Vuoden 1964 peruskartassa Isosaaressa oli yhdeksän vapaa-ajan asuntoa. Niitä oli rakennettu myös Kylmälahteen, Tampintielle, Pihonlahdelle ja Isosaaren pohjoispuolelle. Vuoden 1979 kartassa niitä oli ilmaantunut erityisesti Tervaniemen eteläpuolelle ja Lasinrantaan.
August Artur Jusélius
August Artur Jusélius (28. huhtikuuta 1857 Karuna – 16. elokuuta 1925 Turku) oli suomalainen pankinjohtaja, tuomari ja valtiopäivämies.
Henkilöhistoria
Juséliuksen vanhemmat olivat kappalainen August Gabriel Jusélius ja Kristina Magdalena Dickman ja puoliso vuodesta 1888 Anna Elise Jusélius. Hän tuli ylioppilaaksi 1873, suoritti oikeustutkinnon 1880 ja sai varatuomarin arvon 1882. Auskultantti Turun hovioikeudessa Jusélius oli vuodesta 1980, kanslisti vuodesta 1886, ylimääräinen viskaali 1889, notaari vuodesta 1890 ja asessori vuodesta 1896. Virastaan hänet oli erotettu 1903–1907. Jusélius tuli takaisin tuomioistuimeen hovioikeudenneuvokseksi 1907–1913 ja uudelleen 1918–1925. Vuonna 1918 hänestä tuli myös valtiorikosylioikeuden jäsen. Turun kaupunginvaltuuston sihteerinä Jusélius toimi 1882–1892 ja oli valtuuston jäsen 1905–1907 sekä 1916–1918. Vuosisadan vaihteessa hän toimi kahteen otteeseen Pohjoismaiden Osakepankin Porin ja Turun konttoreiden johtajana. Hänellä oli myös useita luottamustehtäviä. Valtiopäivillä Jusélius edusti porvarissäädyssä Naantalia 1897, Helsinkiä 1900 ja Turkua 1904–1905 sekä 1905–1906.
Juristi, valtiopäivämies ja Turun kunnallispormestari August Ferdinand Juselius oli August Artur Juséliuksen veli.
Farbauti
Farbauti on yksi Saturnuksen lukuisista kuista. Se kuuluu viikinkiryhmään, jotka kiertävät Saturnusta retrogradisesti eli planeetan pyörimissuuntaan nähden vastakkaiseen suuntaan. Sen löysivät Scott S. Sheppard, David C. Jewitt ja Jan T. Kleyna Subaru-teleskoopilla Mauna Keassa, Havaijiilla 12. joulukuuta 2004.
Farbautia kutsuttiin alun perin nimellä S/2004 S15. Kuun nimi tulee skandinaavien mytologiasta, jossa Farbauti on jättiläinen ja Lokin isä.
Saukonlammi (Janakkala)
Saukonlammi on Kanta-Hämeessä Janakkalassa  Mallinkaisten kylän lähellä sijaitseva lampi.
Historiaa
Vuoden 1964 peruskartassa järven eri puolilla sijaitsi peltotilkut ja niiden luoteispuolella sijaitsi maatila. Läheiseltä suolta nostettiin turvetta. Vuoden 1979 kartassa muut pellot paitsi eteläisin pelto olivat metsitettyjä. Sitä viljeltiin vielä vuonna 1988.
Istekki
pienoiskuva|Istekin logo Istekki Oy on suomalainen yli 1000 työntekijän informaatio- sekä terveyden- ja hyvinvoinnin teknologian asiantuntijaorganisaatio. Istekki Oy toimii valtakunnallisesti muun muassa SOTE-organisaatioiden toimijana. Istekki perustettiin vuonna 2009, jonka jälkeen yritys on kasvanut nopeasti. Asiakasomistajia yrityksellä on jo yli 60.
Istekki tarjoaa asiakasomistajilleen räätälöityjä palveluita ja ratkaisuja helpottamaan heidän arkeaan. Istekin pääkonttori sijaitsee Kuopiossa, jonka lisäksi toimipisteet ovat myös Tampereella, Jyväskylässä ja Oulussa.
Július Šupler
Valmennusura
Šupler toimi HC SKP Popradin apuvalmentajana vuosina 1979–1985 ja nousi seuran päävalmentajaksi seuraavaksi kahdeksi kaudeksi. Kauden 1988–1989 hän valmensi kakkosliigan Liptovsky Mikulasia ja palasi sen jälkeen takaisin Extraligaan HK Dukla Trencinin päävalmentajaksi. Tämän ohella hän valmensi myös Tšekkoslovakian alle 20-vuotiaiden maajoukkuetta vuosien 1991 ja 1992 kisoissa. Kaudella 1992–1993 Supler valmensi Extraligassa HC Kosicen joukkuetta ja valittiin tämän jälkeen Slovakian maajoukkueen päävalmentajaksi. Hänen johdollaan Slovakia pelasi 1994 olympialaisissa ja 1994 C-ryhmän MM-kisoissa. Seuraavaksi vuodeksi Slovakia nousi B-ryhmään ja edelleen 1996 A-ryhmään.
Kaudella 1996–1997 Šupler kävi Kanadassa WHL-joukkue Portland Winter Hawksien apuvalmentajana, josta palasi seuraavaksi kaudeksi Extraligan HC Sparta Prahan päävalmentajaksi. Seuraavat kaksi ja puoli kautta hän toimi Dukla Trencinin päävalmentajana ja sen ohessa Slovakian alle 20-vuotiaiden maajoukkueen valmentajana vuoden 2002 MM-kisoissa.
Kauden 2002–2003 Šupler valmensi HC Slovan Bratislavan joukkuetta ja aloitti seuraavan kauden Venäjän superliigassa Lokomotiv Jaroslavlin päävalmentajana. Sopimus kuitenkin purettiin kesken kauden ja Šupler siirtyi Valko-Venäjän sarjaan Dinamo Minskin päävalmentajaksi. Kaudet 2004–2006 Šupler valmensi Valko-Venäjän sarjassa pelannutta latvialais-joukkue HK Riga 2000:a.
2006–2008 Šupler toimi jälleen Slovakian maajoukkueen päävalmentajana. Maajoukkuepestin jälkeen hän siirtyi KHL-joukkue Dinamo Rigan päävalmentajaksi. Kolmivuotisen Dinamo-jakson aikana Dinamo ylsi joka vuosi pudotuspeleihin, parhaimmillaan läntisen konferenssin välieriin. Dinamon jälkeen Šupler valmensi Moskovan TsSKA:ta mutta sai potkut kesken kauden ja hänet korvasi Vjatšeslav Butsajev. Seuraavalle kaudelle Šupler sai valmennettavakseen KHL:n ukrainalaisjoukkue Donbass Donetskin. Ukrainasta Šupler palasi seuraan kauden puolivälissä Slovakiaan valmentamaan Extraliigan HKM Zvolenia. 2015–2016 kauden Šupler aloitti Popradin alle 18-vuotiaiden joukkueen valmentajana, mutta sai potkut jo syyskuussa. Tämän jälkeen hän ei ole toiminut aktiivisesti seuravalmentajana. 2017 MM-kisoissa hän oli osa Slovakian joukkueen valmennusryhmää.
Hinterrhein (täsmennyssivu)
Hinterrhein voi viitata muun muan seuraaviin artikkeleihin:
Gunnar L. Stenbäck
Gunnar Ludvig Stenbäck (31. lokakuuta 1880 Helsinki – 2. helmikuuta 1947 Helsinki) oli suomalainen venesuunnittelija ja laivanrakennuksen diplomi-insinööri. Stenbäck on erityisesti tunnettu Hai-veneestä, jonka hän suunnitteli vuonna 1931.
Elämänvaiheet
Gunnar Stenbäck kuului isänsä puolelta Stenbäckin ja äitinsä puolelta Arppen sukuun. Hänen vanhempansa olivat professorin arvonimen saanut lääkäri Mathias Gustaf Joachim Stenbäck ja Elin Sofia Amalia Arppe, teollisuusmies Nils Ludvig Arppen tytär. Stenbäck kirjoitti ylioppilaaksi vuonna 1898 ja valmistui filosofian kandidaatiksi vuonna 1904. Hän suoritti laivanrakennusinsinöörin tutkinnon Göteborgin Chalmersin teknillisessä oppilaitoksessa vuonna 1903. Uransa alkuvaiheessa hän työskenteli Yhdysvalloissa, missä hän toimi suuren laivatelakan piirtäjänä. Palattuaan Suomeen hän perusti teknisen toimiston, joka erikoistui purjeveneiden suunnitteluun ja varustukseen. Hän oli Helsingin merikoulun laivanrakennuksen opettajana vuosina 1906–1916 sekä Gunnar L. Stenbäck Ab:n toimitusjohtajana 1915–1928. Hän tuli tunnetuksi erityisesti amerikkalaisen mittasäännön mukaisien veneiden suunnittelusta.
Stenbäck osallistui vuoden 1912 kesäolympialaisiin 6mR veneellä Finn II ja päätyi 5. sijalle. Muut miehistöjäsenet olivat Torsten Sandelin ja Ernst Estlander.
Aktiivinen järjestömies
Venesuunnittelijauransa ohella Stenbäck oli aktiivinen NJK:ssa, Suomen Purjehtijaliitossa sekä Skandinavian purjehtijaliitossa. Stenbäckin aloitteesta Kultapokaali siirrettiin kansainväliseksi kutospurjehduksen palkinnoksi. Hänet palkittiin mm. NJK:n kultaisella ansiomerkillä sekä Suomen Purjehtijaliiton ansiomerkillä. Hän suunnitteli NJK:n kerholipun, jossa valkoinen risti on sinisen keskellä ja kerhon embleemi on vasemmassa yläkulmassa. Täten Stenbäck tuli luoneeksi mallin kaikkien Suomen pursiseurojen lipuille.
Luettelo kvanttisuorittimista
Tämä on luettelo kvanttitietokoneissa käytetyistä kvanttisuorittimista (QPU).
Yleiskäyttöiset QPU:t
Kvanttipiiriä ja kvanttiporttia käyttävät suorittimet.
== Kvanttihehkutus (kvanttiannelointi) QPU:t ==
Jarkko Hellström
Jarkko K. Hellström on suomalainen elintarviketieteilijä ja Luonnonvarakeskuksen (Luke) tutkija Jokioisilla. Hänen osaamisalueensa kuuluvat esimerkiksi elintarvikkeiden fenoliyhdisteiden tutkimus sekä elintarvikeanalyysit HPLC-kromatografilla.
Hellström valmistui Helsingin yliopistosta vuonna 2003 maisteriksi pääaineenaan elintarvikekemia. Hänen pro gradu -työnsä (2003) käsitteli oluen vierasaineiden määritystä nestekromatografilla.
Labor Day (elokuva)
Labor Day on Jason Reitmanin ohjaama ja käsikirjoittama draamaelokuva, joka sai ensi-iltansa vuonna 2013. Elokuva perustuu Joyce Maynardin romaaniin Labor Day vuodelta 2009. Elokuvan pääosissa ovat Oscar-palkittu Kate Winslet ja Josh Brolin.
Jarkko Hellström
Hän on työtovereineen tutkinut sekä suomalaisissa että ulkomaisista elintarvikkeista esimerkiksi marjojen, perunoiden ja viljatuotteiden fenoliyhdisteitä (kuten flavonoideja), muuta kemiallista koostumusta ja terveysvaikutuksia (esim.   ). Marraskuussa 2017 Hellström nousi alansa viitatuimpien tutkijoiden listalle paljolti listalla jo aiemmin olleen työtoverinsa Pirjo Mattilan kanssa tehdyillä yhteisartikkeleilla (Agricultural sciences -aihealueesta, joka sisältää elintarviketieteet). Hellström ylsi samalla kaikkiaan noin 3 300 tutkijaa maailmanlaajuisesti sisältävällä 2017 Highly Cited Researchers -listan runsaan kahdenkymmenen Suomessa työskentelevän tutkijan ryhmään.
Labor Day (elokuva)
Juoni
Eletään vuotta 1987 pikkukaupungissa Massachusettsissa. Henry Wheeler on 13-vuotias kesälomansa viimeisiä päiviä viettävä kuudesluokkalainen poika, joka asuu yksinhuoltajaäitinsä (Kate Winslet) kanssa. Sunnuntaisin Henry tapaa isäänsä Geraldia ja tämän uutta perhettä, kun he käyvät yhdessä syömässä. Henryn äiti Adele on kaunis nainen, mutta sulkeutunut ja karttelee seuraa. Henry on tottunut hoitamaan osan asioista äitinsä puolesta, hän esimerkiksi nostaa pankista rahaa äidille. Adele ei juuri käy ulkona, hänen on vaikea lähteä kotoa. Hän lähtee ruokaostoksille yhdessä poikansa kanssa kerran kuussa.
Eräällä tällaisella torstaisella ostosreissulla vieras haavoittunut mies (Josh Brolin) puhuttelee ensin Henryä ja sitten tämän äitiä. Mies pyytää että saisi tulla heidän mukaansa kotiin ja levähtää hetkisen. Mies tekee selväksi että vaihtoehtoja ei ole, eikä Adelen auta kuin suostua.
Saavutaan Adelen talolle: se on päässyt hieman ränsistymään ja selvästi kaipaa jo kaikenlaista korjausta. Adele pahoittelee talon kuntoa. Pian käy ilmi, että Frank Chambers -niminen mies on paennut vankilasta: Häneltä leikattiin tulehtunut umpilisäke, ja vähän sen jälkeen Frank hyppäsi sairaalan toisen kerroksen ikkunasta ja pakeni. Mies pyytää lupaa saada jäädä iltaan saakka. "Yritän olla avuksi, enkä pyydä teiltä mitään." Adele kysyy: "Mistä tiedän, ettet satuta meitä?" Tähän Frank vastaa: "En ole eläissäni satuttanut ketään tahallani." Vähän ajan päästä vankikarkurista tulee juttua tv-uutisissa, ja käy ilmi, että Frank on ollut 18 vuotta vankilassa murhasta tuomittuna. Frank sanoo rauhallisesti Wheelereille: "Ei se niin mennyt."
Frank sitoo Adelen tuoliin kiinni ja sanoo, että äiti ja poika eivät saa saada syytettä karkurin auttamisesta, joten köyttäminen on tarpeen; tilanteen pitää vaikuttaa siltä kuin Frank olisi siepannut heidät. Henry saa jäädä vapaaksi ja katsella, kun vieras mies ryhtyy laittamaan ruokaa. Kun ateria on valmis, Frank syöttää Adelea. Mies on Adelea kohtaan hellä; sitoo hellävaraisesti ja syöttää lempeästi.
Karkuri jää kylään
Frank, Adele ja Henry istuvat hiljaa sisällä, kun poliisin partioauto ajaa illalla talon ohitse. Frank nukkuu yön Wheelereiden olohuoneessa. Perjantai-aamuna Frank ja Henry syövät aamupalaa, ja poika vilkaisee sanomalehteä, jossa on kannessa karkurin tarina. Mies sanoo heti, ettei lehti kerro kaikkea. Frank kysyy Henryltä onko tällä sisaruksia. Henry vastaa ettei ole, vaikka äiti kyllä yritti. Isän uudessa perheessä on tosin lapsia jo ennestään; Henryn isä jätti Adelen ja otti sihteeristään uuden vaimon. Siihen Frank tuhahtaa, että miten joku voi päästää käsistään tuollaisen naisen.
Frank sanoo Adelelle, ettei naista tarvitse enää köyttää, riittää että tarvittaessa tämä voi kertoa, että mies sitoi hänet. Frank toteaa ettei ole kuullut läheiseltä junaradalta ääntä. Adele selittää, että on Labor Day -viikonloppu, eivätkä junat nyt kulje. Frankin on siis jäätävä. Frank on tehnyt aamiaista, ja Henry kehottaa äitiä maistamaan. Adele puraisee sämpylää ja liki jähmettyy sijoilleen, kun maku on niin hyvä.
Karkuri-Frank tekee mitä lupaa; hän auttelee talon eri kunnostustöissä. Hän myös opettaa Henryä kopittelemaan, vaikka poika sanoo ettei osaa baseballia. No kohta osaat, mies sanoo – ja poika on isähahmosta hyvillään. Henry myös huomaa tietynlaista lähentymistä äidin ja Frankin kesken. Mutta kohta joku on talon ovella.
Frank nappaa tiukan otteen Adelesta ja komentaa Henryn avaamaan oven. Ovella on vanhempi herra naapurista pieni sanko mukanaan, ja hän kysyy Henryn äitiä. Henry vastaa kuten Frank käski, ettei äiti ole kotona. Ukko ryhtyy ihmettelemään, eihän Adele käy enää missään. Henry paikkaa äkkiä ja sanoo, että äiti on parhaillaan kylvyssä. Naapuri sanoo ettei Henry saisi avata ovea itsekseen, koska liikkeellä on vaarallinen paennut vanki. Sitten mies toteaa, että heille on tullut niin paljon persikkasatoa, että ajatteli siksi tuoda Adelelle. Ukko häipyy, Frank puraisee persikkaa.
Persikat ovat jo niin kypsiä, että menevät nopeasti pilalle. Frank sanoo että eihän niitä hukkaan pidä heittää, antakaas kun näytän. Kädestä pitäen mies alkaa opastaa Adelea ja hänen poikaansa persikkapiiraan teossa. Leivonnainen tehdään pieteetillä, ja useaan otteeseen Frank ja Adele ovat liki toisiaan. Frank laittaa Adelen kippaamaan kansitaikinan piiraan päälle – ei saa olla hidas eikä liian nopea. Henryn äiti pitelee leivinpaperia käsissään, ja silloin Henryn kertojanääni mainitsee, ettei tiedä ihan tarkkaan, milloin äidin kädet alkoivat vapista.
Illalla Henry loikoilee oleskelutilan lattialla, syö piirasta ja pelailee 80-luvun lopun Super Mario -aiheista konsolipeliä, jossa on pieni kiinteä pystynäyttö. Näytöltä Henry näkee takaansa heijastuksen; lähekkäin istuneet Adele ja Frank ovat vähitellen käpertyneet hellästi sylikkäin. Kun poliisiauto taas kulkee talon ohi, Frank tuumii että nyt olisi aika lähteä. Adele ja Henry molemmat ovat sitä mieltä, ettei se kannata, sillä miehen haava ei ole vielä parantunut.
Mieluinen vieras
Vaikka äidin ja pojan seuraan tuppaa väkisin ventovieras, ei tilanne missään vaiheessa ole juurikaan uhkaava. Henryn jonkinlaisessa surumielisyydessä vellonut äiti on rauhallinen nainen, joka ei panikoi, ei yritä paeta tai käydä karkurin päälle, kunhan hänen poikansa on turvassa. Ja mies vakuuttaa pojan olevan hyvissä käsissä. Kun miehen ja naisen välinen yhteys alkaa syvetä suhteeksi, alun tilanne muuttuu; pakoileva vankikarkuri omassa kodissa hermostuttaisi ketä vain, mutta nyt hermostuttavampaa olisi se, että Frank jäisi kiinni ja vietäisiin pois Adelen ja Henryn elämästä.
Frank jatkaa sitä missä hän on hyvä; hän elää rauhallisesti perheen kanssa, putsaa rännit ja huoltaa vehkeet, opettaa Henrylle autonrenkaiden vaihdon – se on hyvä taitaa ennen kuin on tyttöystävä kyydissä – ja auttaa Henryn äitiä kotiaskareissa. Vastalahjaksi tanssitaitoinen Adele opettaa Frankille rumbaa. Sitten Frank ehdottaa grillaamista, ja äiti lähettää Henryn pyörällä ruokakauppaan.
Kaupassa Henry kuulee arvelun, että karkuri piileksii jonkun kotona. Poika myös kohtaa muualta tulleen, suunnilleen samanikäisen tytön, jolla on tavallinen suora tukka mutta vahvasti kajalia silmissä. Kassalla kauppias utelee, kun ostoksissa ei ole säilykkeitä kuten yleensä, ja etenkin kun Henry on ostamassa miehille suunnattua partahöylää: "Äitisi ostaa yleensä niitä vaaleanpunaisia." Henry vastaa että se onkin hänelle itselleen harjoittelua varten.
Frankin paljastuminen uhkaa, kun Henry kantaa ostokset kotiin, eikä ovi menekään lukkoon; naapurin kookas rouva Evelyn änkeää sisään ja huutelee Adelea. Seuraa paniikki. Henry juoksee hakemaan äitiä, joka juuri juttelee talon takaosassa Frankin kanssa. Frank nappaa Henryn syliinsä ja he piilottelevat naapurilta, joka tarvitsee apua. Evelynin on mentävä isäänsä katsomaan parin tunnin ajomatkan päähän, ja hän pyytää Adele katsomaan iltaan saakka pyörätuolissa istuvan cp-vammaisen poikansa Barryn perään. Adelen vastustelu ei auta, niin Barry jää Wheelereille. Frank tulee tervehtimään Barrya, kertoo nimensä ja sanoo, että poika tuli sopivasti pelaamaan pesistä. Kohta Frank opettaa Henryä ja hänen äitiään lyömään palloa.
Illalla Frank viilentää Barryn kuumaa otsaa, ja sitten istutaan katsellen televisiota. Uutisissa puhutaan taas Frank Chambersista ja näytetään hänestä nuoruudenaikaista parratonta kuvaa. Silloin Evelyn ajaa pihaan ja Frank häipyy näkösältä. Evelyn ja Adele juttelevat, kun Barry huomaa uutislähetyksessä Frankista myös parrakkaan kuvan, kiihtyy ja alkaa äänekkäästi hokea "Fra-Fraa!" Evelyn rauhoittelee poikaa, mutta kun tämä ei lopeta, äiti hermostuu ja läimäisee Barrya kasvoihin, mistä Henry ja Adele hätkähtävät. Nainen kärrää päätään riiputtavan pojan autoon.
Pakosuunnitelma
Iltatoimien jälkeen Henry kurkistelee ovenraosta, kun hänen äitinsä hoitaa Frankin haavaa. Poika kuulee kuinka aikuiset puhuvat siitä, että he lähtisivät kaupungista. Adele sanoo ettei hänen ex-miehensä antaisi viedä Henryä pois.
Sunnuntaina äiti ja Frank pyytävät Henryltä apua; poika voisi lainata kirjastosta kirjan, joka käsittelee Prinssi Edwardin saarta. Henry poimii valikoiman kirjoja hyllystä, huomaa sitten kirjaston parvelta, että kaupasta tuttu uusi tyttö lueskelee kerrosta alempana. Henry istuu saman pöydän ääreen, nuoret alkavat jutella. Tyttö kertoo että asuu vuoden isänsä luona, koska äidillä on uusi poikaystävä. Henry kertoo että heillekin muutti juuri joku. Tyttö sanoo että hänen äitinsä halusi hänestä eroon, jotta saa rauhassa pelehtiä poikaystävän kanssa. "Kohta sinäkin saat luvan häipyä, että se mies voi sekstailla äitisi kanssa!" Henry on eri mieltä ja kertoo, että he saattavat muuttaa Kanadaan.
Henry käy isän perheen kanssa syömässä. Kun hän saapuu kotiin, äiti kertoo Henrylle, että he ovat päättäneet lähteä yhdessä Kanadaan ja aloittaa uuden elämän. Henry on kyynelsilmin ja järkyttynyt, kunnes äiti oikaisee pojan virheellisen käsityksen; he lähtevät matkaan kolmisin, perheenä. "En ikinä jättäisi sinua."
Maanantaina aletaan pakata muuttokuormaa, mutta Henryn on vielä saatava tavata tyttö. Kotona kesken pakkaamisen Frankin haavaan sattuu, ja Adele aikoo lähteä autolla apteekkiin. Sen sijaan nainen jääkin autoon istumaan. Kohta Frank tulee autolle, istuu Adelen viereen ja kysyy, alkoivatko lähtöaikeet kaduttaa. Silloin saamme kuulla mikä Adelen mieltä painaa.
Talo siivotaan, pakataan loput tavarat. Illalla Henry istuu yksin kirjoittamassa vielä isälle kirjettä.